stanford-oval/wikipedia huggingface dataset:
Montserrat Venturós

Montserrat Venturós
Montserrat Venturós i Villalba (kutsumanimeltään Montse Venturós) (s. 1985 Berga) on Candidatura d'Unitat Popular -puoluetta edustava katalonialainen poliitikko. Hän on toiminut vuodesta 2015 lähtien Bergan kunnanjohtajana.
Venturósia vastaan nostettiin syyte hänen annettua ripustaa kunnantalon parvekkeelle Katalonian itsenäisyysmielisten käyttämä Estelada-lippu. Hän kieltäytyi kaksi kertaa saapumasta oikeuteen antamaan lausuntoa, minkä seurauksena hän oli pidätettynä marraskuussa 2016. Oikeudenkäynti Venturósia vastaan jatkui toukokuussa 2018, jolloin syyttäjä vaati hänelle sakkoja ja puolen vuoden kieltoa toimia julkisessa virassa. Venturós ilmoitti, että jos hänelle langetetaan virkakielto, hän ei aio noudattaa sitä. Kesäkuussa 2018 oikeus määräsi Venturósille syyttäjän vaatimuksen mukaisen kuuden kuukauden virkakiellon ja sakkoja.
Venturós on uhmannut kunnanjohtajana muissakin asioissa Espanjan keskushallintoa. Esimerkiksi vuonna 2016 Berga oli yksi yli 300 katalonialaisesta kunnasta, joka ei sulkenut kunnantaloaan Espanjan perustuslain päivänä, vaikka perustuslain päivä on pyhäpäivä Espanjassa. Venturós kertoi, että kyse on symbolisesta kansalaistottelemattomuudesta Espanjan valtiota vastaan.
Miikka Hast

Miikka Hast (s. 18. toukokuuta 1981 Nokia) on suomalainen lumilautailija.
Hast edustaa Rukan Lumilautailijoita. Hän asuu Rovaniemellä. Hast on lautaillut maailmancupin kilpailuissa viisi kertaa palkintokorokkeelle. Hänet valittiin varamieheksi Torinon talviolympialaisiin.
Munapirtti

Munapirtti
Munapirtin kartta
| --- | --- |
Sijainti:  60°24′54″N, 026°34′48″E, Pyhtää Kymenlaakso Suomi
Merialue:  Suomenlahti
muokkaa - muokkaa wikitekstiä - muokkaa Wikidataa
Munapirtti (ruots. Mogenpört) on saari Suomenlahden pohjoisrannikolla Pyhtään kunnassa. Saaren suurin pituus on noin 8,5 km. Munapirtissä on kolme kylää. Munapirtin kylään kuuluu saaren itäpään lisäksi länsipään Tuuski (ruots. Tuskas). Saaren keskiosissa sijaitsevat Hinkapyöli  (ruots. Hinkaböle) ja Malmi (ruots. Malm). Mantereesta saaren erottaa kapeat Keihässalmi (ruots. Spjutsundet) ja Kirksalmi (ruots. Kyrksundet). Munapirtin ja mantereen väliin jää Purolanlahti (ruots. Svartbäckfjärden) ja Santaniemenselkä (ruots. Sandnäsfjärden).
Keihässalmen silta Munapirttiin
Munapirtti sai Keihässalmen kautta lauttayhteyden mantereelle vuonna 1960 ja siltayhteyden vuonna 1969. Saaressa toimi ruotsinkielinen kansakoulu vuosina 1906–1970.
Aiheesta muualla

Munapirtin kotisivu
Mesipuukasvit

| Mesipuukasvit |
| --- | --- |
 Terttumesipuu (Melianthus major)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Geraniales
Heimo::  Melianthaceae  Horan., nom. cons.
Synonyymit
 Bersamaceae Doweld 
Suvut
 Bersama Fres. – aarrepuut  Melianthus L. – mesipuut 
Katso myös
   Mesipuukasvit Wikispeciesissä   Mesipuukasvit Commonsissa 
Infobox OKNimi-testi OK: 
Bersama lucens
Mesipuukasvit (Melianthaceae) on pieni kasviheimo koppisiemenisten Geraniales-lahkossa. Lahkon tunnetuimmat edustajat ovat kurjenpolvikasvit (Geraniaceae).
Tuntomerkit

Mesipuukasvit ovat epämiellyttävän tai sinapin tuoksuisia pensaita tai puita, joissa on saponiineja, eräitä glykosideja ja oksalaattikiteitä. Lehdet ovat järjestyneet kierteisesti ja ovat pääteparisia, lehdykät keskiruotiin niveltyviä, sulkasuonisia, voimakassahaisia tai ehytlaitaisia. Kookas korvake on pariton ja sijaitsee ruodin ja verren välissä (intrapetiolaarinen korvake). Kukinto on varsipäätteinen tai lehtihankainen, terttumainen, ja toisinaan sen kärjessä on näyttävä steriilien kukkien muodostama osa. Kukat ovat kookkaita, vaihtelevassa määrässä vastakohtaisia (monosymmetrisiä) ja ylösalaisin kääntyneitä. Verholehtiä on viisi; ne ovat joko erillisiä tai kaksi on kasvanut yhteen; toisinaan yksi niistä on heikosti kannuksellinen. Kynnellisiä terälehtiä on neljä tai viisi keskenään erikokoista, joskus kärjestään ulospäin taipuneita. Mesiäinen on kookas, rengasmainen tai toispuolinen, ja sijaitsee hetiön ulkopuolella. Heteitä on neljä tai viisi, toisinaan tyvestään yhteen kasvaneita. Sikiäin on yhdislehtinen ja koostuu kolmesta seitsemään, tavallisesti neljästä tai viidestä emilehdestä. Sen lokeron sisäpinta on rauhaskarvainen ja siinä on yhdestä viiteen siemenaihetta kussakin emilehdessä kärki- tai pohjaistukassa. Vartalo on pitkä, luotti pistemäinen tai pallomainen. Hedelmä on selkäluomainen rakokota, ja siemen on aarrepuiden (Bersama) suvussa vaipallinen. Siemenen ravintovarasto eli siemenvalkuainen (endospermi) on tärkkelyspitoinen, ja alkio on pieni tai keskikokoinen.
Levinneisyys

Mesipuukasvien kotiseutua ovat Afrikan keskiset ja eteläiset osat.
Luokittelu

Mesipuukasvien heimossa on kaksi sukua ja kahdeksan lajia. Cronquistin järjestelmässä (1981) se liitettiin lahkoon Sapindales. Yhdessä heimojen Vivianiaceae, Greyiaceae ja Francoaceae kanssa se muodostaa kuitenkin kladin Geraniales-lahkon evoluutiopuussa. Kladin ominaisuuksia ovat muun muassa kierteinen lehtiasento, melko leveät lehtikannat ja terminaalinen terttukukinto.
Luokittelu > Suvut

Bersama Fres. – aarrepuut
Melianthus L. – mesipuut
Myytävänä elämä

| Myytävänä elämä Laura Malmivaara |
| --- | --- | --- |

Studioalbumin tiedot
 Julkaistu: 14. marraskuuta 2005
 Formaatti: CD, digitaalinen
 Tuottaja(t): Rauli Eskolin Kalle Chydenius
 Tyylilaji: pop
 Kesto: 36.03
 Levy-yhtiö: Elements Music
Myytävänä elämä on Laura Malmivaaraan esikoisalbumi, joka julkaistiin 14. marraskuuta 2005.
Albumilta julkaistiin kaksi singleä. Lokakuussa 2005 julkaistu ensimmäinen single "Nukkumaan" sijoittui kahdeksi viikoksi Suomen viralliselle singlelistalle, parhaimmillaan sijalle 17. Alkuvuodesta 2006 albumin nimikappale "Myytävänä elämä" julkaistiin singlenä.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Sinä itket | Juha Kauppinen, Rauli Eskolin | 4.13 |  |  |  |  |  |  |
| 2. | Nukkumaan | Eeva Paavilainen, Rauli Eskolin, Mikael Etola | 3.24 |  |  |  |  |  |  |
| 3. | Äänetön | Rauli Eskolin, Laura Malmivaara | 4.27 |  |  |  |  |  |  |
| 4. | Yksi sana | Eeva Paavilainen, Mikael Etola | 3.26 |  |  |  |  |  |  |
| 5. | Hiljainen huone | Eeva Paavilainen, Mikael Etola | 3.18 |  |  |  |  |  |  |
| 6. | Hullu yö | Kalle Chydenius, Heimo Hatakka | 3.22 |  |  |  |  |  |  |
| 7. | Tiedän | Kalle Chydenius | 3.38 |  |  |  |  |  |  |
| 8. | Mikään ei riitä | Laura Sippola | 3.24 |  |  |  |  |  |  |
| 9. | Aallotar | Eeva, Paavilainen, Arttu Takalo, Laura Malmivaara | 3.13 |  |  |  |  |  |  |
| 10. | Myytävänä elämä | Rauli Eskolin, Laura Malmivaara | 4.11 |  |  |  |  |  |  |
Munasarja

Munasarja keltaisella.
Munasarja eli ovaario eli munarauhanen (lat. ovarium) on naisella munasoluja tuottava mantelin kokoinen ja muotoinen parillinen sukupuolirauhanen. Munasarjat tuottavat myös estrogeeni- ja progesteroni-nimisiä naissukupuolihormoneja. Munasarjat ryhtyvät kehittymään kahdeksannella raskausviikolla. Syntyessään tyttölapsella on noin miljoona munarakkulaa, joista noin 400 000 on jäljellä murrosiän alussa. Noin 10–12 kertaa vuodessa tapahtuu ovulaatio, jolloin yleensä yksi munasolu (satunnaisesti kaksi tai useampia, jolloin on mahdollisuus saada kaksosia tai kolmosia) irtoaa munasarjasta ja kulkee munanjohdinta pitkin kohtuun. Mahdollinen hedelmöitys tapahtuu, jos siittiö ja munasolu kohtaavat munanjohtimessa. Kuukautiset alkavat noin 12–14 päivää ovulaation jälkeen mikäli munasolu ei hedelmöity. Aivolisäke säätelee munasarjojen toimintaa.
Aiheesta muualla

Kuvia tai muita tiedostoja aiheesta Munasarja Wikimedia Commonsissa
Umpieritysjärjestelmä
Aivolisäke
Haiman endokriininen osa
Hypotalamus
Kilpirauhanen
Kivekset
Käpyrauhanen
Lisäkilpirauhanen
Lisämunuainen
Munasarja
Mário Jorge da Fonseca Hermes

| Mitalit> Maa:   Brasilia.Miesten koripallo.MM-kilpailut  | Mitalit> Maa:   Brasilia.Miesten koripallo.MM-kilpailut  | Mitalit> Maa:   Brasilia.Miesten koripallo.MM-kilpailut  | Maa:   Brasilia> Miesten koripallo. |
| --- | --- | --- | --- |
|  Hopeaa | Brasilia 1954 |  |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Pronssia | Buenos Aires 1951 |  |  |
Mário Jorge da Fonseca Hermes (14. elokuuta 1926 – 28. kesäkuuta 2019) oli brasilialainen koripalloilija.
”Mário Jorge” osallistui koripalloilijanurallaan Brasilian miesten maajoukkueessa koti-MM-kilpailuihin 1954, missä maa saavutti hopeaa, Brasilian lipunkantajana Helsingin kesäolympialaisiin 1952, missä Brasilia oli kuudes, ja vuoden 1951 Pan-Amerikan kisoihin, missä maa saavutti pronssia. Yhteensä hän teki maajoukkueessa 20 ottelussa 108 pistettä.
Mário Jorge kuoli 92-vuotiaana 28. kesäkuuta 2019.
Aiheesta muualla

Profiili FIBA Archive (englanniksi)
Profiili FIBA Archive (englanniksi)
Mihail Mihailov (koripalloilija)

| Mihail Mihailov> Henkilötiedot |
| --- | --- |
Koko nimi:  Mihail Aleksandrovitš Mihailov
Syntynyt: 17. toukokuuta 1971 (ikä 53) Zlatoust, Venäjän SFNT, Neuvostoliitto
Kansalaisuus:   Venäjä /  Espanja
Koripalloilija
Pelipaikka:  Sentteri
Pituus:  207 cm
Paino:  109 kg
Maajoukkueet
:   Venäjä
Aiheesta muualla
FIBA
| Mitalit> Maa:  / Venäjä.Miesten koripallo.MM-kilpailut  | Mitalit> Maa:  / Venäjä.Miesten koripallo.MM-kilpailut  | Mitalit> Maa:  / Venäjä.Miesten koripallo.MM-kilpailut  | Maa:  / Venäjä> Miesten koripallo. |
| --- | --- | --- | --- |
|  Hopeaa | Kanada 1994 |  |  |
|  Hopeaa | Kreikka 1998 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Saksa 1993 |  |  |
|  Pronssia | Espanja 1997 |  |  |
Mihail Aleksandrovitš Mihailov (ven. Михаил Александрович Михайлов, s. 17. toukokuuta 1971 Zlatoust, Venäjän SFNT, Neuvostoliitto) on venäläinen kilpauransa päättänyt koripalloilija, jolla on myös Espanjan kansalaisuus.
Pelaajaura

Sentterinä pelannut Mihailov edusti pelaajaurallaan muun muassa venäläisiä, espanjalaisia ja italialaisia pääsarjajoukkueita. Hän voitti Real Madridissa Espanjan mestaruuden vuonna 2000 ja PBC Ural Greatissä Venäjän mestaruuden vuosina 2001 ja 2002.
Mihailov edusti myös Venäjän miesten maajoukkuetta, jonka kokoonpanossa hän saavutti MM-hopeaa Kanadassa 1994 ja Kreikassa 1998, EM-hopeaa Saksassa 1993 ja EM-pronssia Espanjassa 1997. Hän pelasi myös Kreikan EM-kilpailuissa 1995.
Aiheesta muualla

Profiili eurobasket.com (englanniksi)
Venäjän joukkue – Koripallon EM-kilpailut 1993
4 Gorin ·
5 Šakulin ·
6 Suharev ·
7 Astanin ·
8 Nosov ·
9 Bazarevitš ·
10 Babkov ·
11 Mihailov ·
12 Karasjov ·
13 Fetisov ·
14 Panov ·
15 Kondratov ·
Valmentaja Selihov
Venäjän joukkue – Koripallon MM-kilpailut 1994
4 Karasjov ·
5 Gratšev ·
6 Domani ·
7 Kisurin ·
8 Pаšutin ·
9 Bazarevitš ·
10 Babkov ·
11 Mihailov ·
12 Fetisov ·
13 Ivanov ·
14 Panov ·
15 Nosov ·
Valmentaja Belov
Venäjän joukkue – Koripallon EM-kilpailut 1997
4 Karasjov ·
5 Kudelin ·
6 Kurašov ·
7 Kisurin ·
8 J. Pаšutin ·
9 Šakulin ·
10 Babkov ·
11 Mihailov ·
12 Z. Pаšutin ·
13 Fetisov ·
14 Panov ·
15 Nosov ·
Valmentaja Belov
Venäjän joukkue – Koripallon MM-kilpailut 1998
4 Karasjov ·
5 Kudelin ·
6 Pаšutin ·
7 Kisurin ·
8 Domani ·
9 Tihonenko ·
10 Babkov ·
11 Mihailov ·
12 Morgunov ·
13 Kurаšov ·
14 Panov ·
15 Nosov ·
Valmentaja Belov
Mulan 2

| Mulan 2> Mulan II |
| --- | --- |
 Elokuvan DVD-kansi.
Ohjaaja:  Darrell Rooney Lynne Southerland
Käsikirjoittaja:  Michael Lucker Chris Parker Roger S.H. Schulman
Tuottaja:  Jennifer Blohm
Säveltäjä:  Joel McNeely
Leikkaaja:  Pam Ziegenhagen
Pääosat:  Mark Moseley Ming-Na Wen B. D. Wong Lucy Liu Harvey Fierstein Sandra Oh Gedde Watanabe Lauren Tom Jerry Tondo
Valmistustiedot
Valmistusmaa:  Yhdysvallat
Tuotantoyhtiö:  Walt Disney Pictures DisneyToon Studios Walt Disney Home Entertainment
Levittäjä:  Buena Vista Home Entertainment
Ensi-ilta:  1. helmikuuta 2005
Kesto:  79 minuuttia
Alkuperäiskieli:  englanti
Edeltäjä:  Mulan
Aiheesta muualla
IMDb 
Elonet
AllMovie
Infobox OKNimi-testi OK: 
Mulan 2 (engl. Mulan II) on Disneyn Mulan-elokuvaan perustuva jatko-osa. Elokuvan ensi-ilta oli 1. helmikuuta 2005. Elokuvan ovat ohjanneet Darrell Rooney ja Lynne Southerland.
Rooleissa

| Alkuperäinen | Suomeksi | Rooli |
| --- | --- | --- |
| Ming-Na Laulu: Lea Salonga | Heidi Kyrö | Fa Mulan |
| Mark Moseley | Tom Pöysti | Mushu lohikäärme |
| B. D. Wong | Santeri Kinnunen | Li Shang |
| Harvey Fierstein | Puntti Valtonen | Yao |
| Gedde Watanabe | Antti Pääkkönen | Ling |
| Jerry Tondo | Kari Tamminen | Chien-Po |
| Lucy Liu Laulu: Beth Blankenship | Maija Kinnunen | Prinsessa Mei (vaaleanpunainen mekko) |
| Sandra Oh Laulu: Judy Kuhn | Pirja Arponen | Prinsessa Ting Ting (violetti mekko) |
| Lauren Tom Laulu: Mandy Gonzalez | Saara Lehtonen | Prinsessa Su (keltainen mekko) |
| Soon-Tek Oh | Tuomo Holopainen | Fa Zhou, Mulanin isä |
| June Foray | Seela Sella | Mulanin isoäiti |
| Pat Morita | Matti Ranin | Kiinan keisari |
| George Takei | Tuomo Rysti | Ensimmäinen Fa-suvun esi-isä ja heidän johtajansa |
| Freda Foh Shen | Ulla Renko | Fa Li, Mulanin äiti |
| April Winchell | Raija Alenius | Liitonsopija |
Miikka Häkkinen

| Henkilötiedot |
| --- | --- | --- | --- |
Syntymäaika: 18. maaliskuuta 1984 (ikä 40)
Syntymäpaikka: Helsinki, Suomi
Pelipaikka: maalivahti
Pituus: 179 cm
Seura
Seura: KäPa
Pelinumero: 25
Junioriseurat
1990–2004: HJK
Seurat
| Vuodet | Seura | O | (M) |
| 2003–2004 | FCK Salamat | 18 | (0) |
| 2005 | Honka | 0 | (0) |
| 2005 | → FCK Salamat (laina) | 14 | (0) |
| 2006–2008 | KäPa | 51 | (0) |
| 2009–2015 | PK-35 | 156 | (0) |
| 2014 | → PK-35/VJS | 2 | (0) |
| 2016- | KäPa | 12 | (0) |
| Yhteensä | Yhteensä | 253 | (0) |
 Seurajoukkueuran tilastot kattavat vain kansalliset sarjat, päivitetty 31. heinäkuuta 2016.
Miikka Häkkinen (s. 18. maaliskuuta 1984 Helsinki) on suomalainen jalkapallomaalivahti, joka edustaa Kakkosessa pelaavaa Käpylän Palloa.
Häkkinen on Helsingin Jalkapalloklubin kasvatti. Kausina 2003 ja 2004 hän pelasi HJK:n A-junioreissa ja Kakkosessa yhteistyöseura FCK Salamoissa. Kaudeksi 2005 Häkkinen siirtyi Ykkösessä pelanneeseen FC Honkaan. Hän ei kuitenkaan päässyt pelaamaan sarjaotteluissa ja vietti osan kaudesta lainalla Kakkosessa FCK Salamoiden riveissä. Vuonna 2006 hän teki sopimuksen saman sarjatason Käpylän Palloon. KäPa nousi Ykköseen kaudeksi 2008 ja Häkkinen teki ensiesiintymisensä toiseksi korkeimmalla sarjatasolla. Kaudesta 2009 lähtien Häkkinen on edustanut PK-35 Vantaata. Hän on pelannut joukkueessa kaikkiaan seitsemän kautta Ykkösessä ja kauden 2015 päätteeksi oli nostamassa sitä Veikkausliigaan voittamalla FC KTP:n liigakarsinnassa.
Häkkinen on toiminut vuodesta 2009 lähtien Helsinki Cupin turnausassistenttina.
Montana (piirrossarja)

| Montana> モンタナ・ジョーンズ (Montana Jōnzu, モンタナ・ジョーンズ) |
| --- | --- |
 Tunnusteksti.
Tyyli:  anime, seikkailu, komedia
Kestoaika:  25 minuuttia
Luoja(t):  Gi Pagot, Marco Pagot
Alkuperämaa:  Japani, Italia
Alkuperäiskieli:  japani
Verkko:  NHK (Japani) Nelonen (Suomi)
Julkaistu:  1994
Esitetty:  2. huhtikuuta 1994 – 8. huhtikuuta 1995 (Japani)
Tuotantokausia:  1
Jaksoja:  52
Tuotanto
Ohjaaja(t):  Marco Pagot, Tetsuo Imazawa
Tuotantoyhtiö(t):  Studio Junio
Aiheesta muualla
IMDb 
Montana on japanilais-italialainen vuosina 1994–1995 valmistunut 52-osainen piirrossarja, jonka loivat italialaiset Gi Pagot ja Marco Pagot. Sarjan tuotti japanilainen Studio Junio ja italialainen Rever. Japanin ja länsimaiden versioissa tästä sarjasta oli keskenään eri tunnusmusiikit.
Sarjassa on vivahteita seikkailija Indiana Jonesiin.
Juoni

Sarja kertoo Montana Jones -nimisestä seikkailijasta, joka matkustaa arkeologiserkkunsa Alfred Jonesin kanssa ympäri maailmaa ratkoen erilaisia historiallisia ja arkeologisia arvoituksia tohtori Gerritin, Alfredin mentorin, lähettämiltä vinyylilevyiltä saatujen ohjeiden opastamina. Arvoituksia heidän kanssaan ratkoo myös kaunis uutisreportteri Melissa Thorn.
Ongelmia arvoituksen ratkaisemiseen tuottaa Montana Jonesin arkkivihollinen, Lordi Zero ja hänen ajoittain tohelot apulaisensa Slim, Slam ja tohtori Nitro, joka keksii koneita Montana Jonesin ja porukan taltuttamiseen. Koneet kuitenkin tuhoutuvat helposti ja Nitro puolustelee epäonnistumisiaan usein sanomalla, että Zeron olisi pitänyt antaa ”enemmän aikaa ja rahaa”.
Sarja Suomessa

Sarja esitettiin Suomen televisiossa televisiokanava Nelosella vuosina 1997–1998. Sarja oli jälkiäänitetty suomen kielelle, ja siitä vastasi Film & Cartoon Finland.
Ääniroolit > Alkuperäiset

| 0 | 1 | 2 |
| --- | --- | --- |
|  Akio Ōtsuka  | … |  Montana Jones   |
|  Ryūsei Nakao  | … |  Alfred Jones   |
|  Junko Iwao  | … |  Melissa Thorn   |
|  Ryūzaburō Ōtomo  | … |  Lordi Zero   |
|  Toshiharu Sakurai  | … |  Slim   |
|  Chō  | … |  Slam   |
|  Junpei Takiguchi  | … |  Tohtori Nitro   |
|  Rihoko Yoshida  | … |  Agatha Jones   |
Ääniroolit > Suomenkieliset ääninäyttelijät

| 0 | 1 | 2 |
| --- | --- | --- |
|  Pepe Laaksonen  | … |  Montana Jones   |
|  Christian Lönegren  | … |  Alfred Jones, Lordi Zero, Slam   |
|  Katja Ståhl  | … |  Melissa Thorn   |
|  Kari Tamminen  | … |  Slim, Tohtori Nitro   |
Sarjan päähenkilö Montana Jones seikkailee ympäri maailmaa ratkoen arvoituksia.
Munasaarenkäpinkäinen

| Munasaarenkäpinkäinen |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Käpinkäiset Campephagidae
Suku::  Harmaakäpinkäiset Coracina
Laji::  bicolor
Kaksiosainen nimi
 Coracina bicolor  (Temminck, 1824) 
Katso myös
   Munasaarenkäpinkäinen Wikispeciesissä   Munasaarenkäpinkäinen Commonsissa 
Infobox OKNimi-testi OKIUCN-testi OK: 
Munasaarenkäpinkäinen (Coracina bicolor) on käpinkäisten heimoon kuuluva varpuslintu.
Levinneisyys

Munasaarenkäpinkäistä tavataan Indonesiassa. Laji on vähenemässä suhteellisen nopeasti elinympäristöjen tuhoutumisen vuoksi, ja se on luokiteltu silmälläpidettäväksi.
Mário Silva

| Mitalit> Maa:   Portugali.Miesten yleisurheilu.Sisäratojen MM-kilpailut  | Mitalit> Maa:   Portugali.Miesten yleisurheilu.Sisäratojen MM-kilpailut  | Mitalit> Maa:   Portugali.Miesten yleisurheilu.Sisäratojen MM-kilpailut  | Maa:   Portugali> Miesten yleisurheilu. |
| --- | --- | --- | --- |
|  Pronssia | Sevilla 1991 | 1 500 m |  |
| EM-kilpailut  | EM-kilpailut  | EM-kilpailut  |  |
|  Pronssia | Split 1990 | 1 500 m |  |
Mário Manuel da Silva (s. 23. heinäkuuta 1961 Madina do Boe, Guinea-Bissau) on portugalilainen entinen yleisurheilija, joka kilpaili keskimatkojen juoksussa. Hän edusti seuratasolla Sporting Lissabonia ja Sporting de Bragaa. Silva voitti 1 500 metrillä pronssia sekä sisäratojen MM-kisoista 1991 että EM-kisoista 1990. Hän osallistui olympialaisiin kahdesti, vuosina 1988 ja 1992. Silva ei päässyt 1 500 metrillä finaaliin saakka Barcelonan kisoissa 1992, mutta oli samalla matkalla yhdeksäs Soulin olympialaisissa 1988.
Silva voitti yhteensä kymmenen maansa mestaruutta vuosina 1984–1993. Mestaruuksista viisi tuli ulko- ja viisi sisäradoilta.
Ennätykset

Lähde: IAAF
1 500 m: 3.35,76 (1991)
800 m: 1.46,69 (2001)
More Than a Woman (Aaliyah’n kappale)

| ”More Than a Woman” Aaliyah |
| --- | --- | --- |

Singlen tiedot
 Albumilta: Aaliyah
 Julkaistu: 13. marraskuuta 2001
 Formaatti: CD, digitaalinen lataus
 Tekijä(t): Timbaland, Stephen Garrett
 Tuottaja(t): Timbaland
 Tyylilaji: R&B
 Kesto: 03.49
 Levy-yhtiö: Blackground, Virgin
Aaliyah’n muut singlet
| ”We Need a Resolution” 2001 | ”More Than a Woman” 2001 | ”Rock the Boat” 2002 |
More Than a Woman on yhdysvaltalaisen laulajan Aaliyah’n kappale. Sen kirjoittivat Static Major ja Timbaland laulajan vuoden 2001 albumille Aaliyah. Timbaland myös tuotti sen. WhoSampledin mukaan kappale samplaa ilmoittamatta Mayada El Hennawyn vuoden 1993 kappaletta "Alouli Ansa".
”More Than a Woman" julkaistiin singlenä Yhdysvalloissa marraskuussa 2001 ja Isossa-Britanniassa tammikuussa 2002. Aaliyah esitti kappaleen 18. heinäkuuta 2001 TV-ohjelmassa Live with Regis & Kelly ja 25. heinäkuuta 2001 ohjelmassa The Tonight Show with Jay Leno, mikä oli hänen viimeinen esiintymisensä ennen kuolemaansa. Kappale oli ehdolla vuoden 2003 Grammy-gaalassa kategoriassa Paras naisesiintyjän R&B-lauluesitys.
Elokuussa 2001 kappaleelle kuvattiin musiikkivideo Los Angelesissa, minkä jälkeen Aaliyah matkusti Bahamasaarille tehdäkseen musiikkivideon kappaleelle "Rock the Boat". Kuvausten jälkeen Aaliyah ja useat kuvausryhmän jäsenet kuolivat lento-onnettomuudessa paluumatkalla Yhdysvaltoihin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:More Than a Woman (Aaliyah song)
NGC 147

NGC 147
NGC 147 on kääpiösferoidigalaksi noin 2 580 000 valovuoden päässä Maasta, Kassiopeian tähdistössä. Se on osa Paikallista ryhmää ja on Andromedan galaksin satelliittigalaksi. Se on myös NGC 185 -galaksin fysikaalinen pari. NGC 147:n löysi John Herschel syyskuussa 1829. Visuaalisesti NGC 147 on hieman NGC 185:ttä tummempi mutta hieman suurempi. Galaksin magnitudiksi on arvioitu 10,5.
NGC 1808

| NGC 1808 |
| --- | --- |
 Hubblen kuva NGC 1808:n keskustasta
Historia
Löytäjä:  James Dunlop
Löytöpäivä:  20. toukokuuta 1826
Muut nimet:  NGC 1808, PGC 16779, MCG -6-12-5, IRAS 05059-3734, ESO 305-8, AM 0505-373, Dun 549, h 2740, GC 1021
Ominaisuudet
Tyyppi:  sauvaspiraaligalaksi
Etäisyys:  40 miljoonaa vv ≈ 12,26 MPc
Koko:  6,5 x 3,9 kaariminuuttia
Havaitseminen
Tähdistö:  Kyyhkynen
Rektaskensio:  05h 07m 42,34s
Deklinaatio:  -37° 30' 47,0"
Suhteellinen kirkkaus:  +9,9m
NGC 1808 on sauvaspiraaligalaksi, joka sijaitsee Kyyhkysen tähdistössä. Galaksi sijaitsee noin 40 miljoonan valovuoden etäisyydellä maasta. Sen näennäinen kirkkaus on +9,90 magnitudia ja keskimääräinen läpimitta 6,5 x 3,9 kaariminuuttia.
NGC 1808:n löysi skotlantilainen astronomi, James Dunlop, 20. toukokuuta vuonna 1826.
Myzia

| Myzia |
| --- | --- |
 Soikopisarpirkko (Myzia oblongoguttata)
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Yläheimo::  Härömäiset Cucujoidea
Heimo::  Leppäkertut Coccinellidae
Alaheimo::  Coccinellinae
Tribus::  Coccinellini
Suku::  Myzia  Mulsant, 1846
Katso myös
   Myzia Wikispeciesissä   Myzia Commonsissa 
Infobox OKNimi-testi OK: 
Myzia on kovakuoriaisten (Coleoptera) lahkoon kuuluva leppäkerttusuku. Sukuun kuuluu maailmanlaajuisesti neljä lajia. Lajimäärä vaihtelee eri lähteissä. Suomessa on tavattu yleisenä ja vakiintuneena yksi Myzia-suvun laji, soikopisarpirkko. Suvun lajeja esiintyy lähinnä Pohjois-Amerikassa ja Euroopassa.
Sukuun kuuluvia lajeja

Myzia interrupta
Soikopisarpirkko (Myzia oblongoguttata)
Myzia pullata
Myzia subvittata
Aiheesta muualla

ITIS: Myzia (englanniksi)
University of Michigan, Animal Diversity Web (ADW): Myzia (englanniksi)
Bug Guide: Genus Myzia (englanniksi)
Pherobase: Semiochemicals of Genus Myzia (englanniksi)
Musta, kylmä, syvä ja samea

| Musta, kylmä, syvä ja samea Se, josta ei puhuta |
| --- | --- | --- |

Studioalbumin tiedot
 Äänitetty : helmi–huhtikuu 2011
 Julkaistu: 9. marraskuuta 2011
 Tuottaja(t): Dan Swanö Samu Männikkö
 Tyylilaji: death metal, thrash metal
 Kesto: 32.21
 Levy-yhtiö: Spinefarm Records
Sen, josta ei puhuta muut julkaisut
| Ne, joista ei puhuta 2010 | Musta, kylmä, syvä ja samea 2011 | Gehenna 2022 |
Musta, kylmä, syvä ja samea on Se, josta ei puhuta -yhtyeen toinen studioalbumi, joka julkaistiin vuonna 2011. Albumi nauhoitettiin alkuvuodesta 2011, ja sen miksasi Dan Swanö.